Document ID: 31994R0719

ΚΑΝΟΝΙΣΜΟΣ (ΕΚ) αριθ. 719/94 ΤΟΥ ΣΥΜΒΟΥΛΙΟΥ της 29ης Μαρτίου 1994 για παράταση της περιόδου εμπορίας 1993/94 στον τομέα του βοείου κρέατος
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), και ιδίως το άρθρο 4,
την πρόταση της Επιτροπής,
Εκτιμώντας ότι οι τιμές παρέμβασης που καθορίζονται στα πλαίσια της αναμόρφωσης της κοινής γεωργικής πολιτικής για τον τομέα του βοείου κρέατος από το άρθρο 1 του κανονισμού (ΕΟΚ) αριθ. 2068/92 του Συμβουλίου της 30ής Ιουνίου 1992 σχετικά με τον καθορισμό, για την περίοδο εμπορίας από την 1η Ιουλίου 1993 έως τις 30 Ιουνίου 1996, των τιμών παρέμβασης για τα χονδρά βοοειδή (2), θα εφαρμοστούν, για την περίοδο από 1ης Ιουλίου 1994 έως 30 Ιουνίου 1995, μόνο από την 1η Ιουλίου 1994- ότι, συνεπώς, θα πρέπει να παραταθεί η τρέχουσα περίοδος εμπορίας έως τις 30 Ιουνίου 1994 προκειμένου να διατηρηθούν οι τιμές προσανατολισμού και παρέμβασης στο σημερινό τους επίπεδο μέχρι τη στιγμή της μετάβασης στο νέο καθεστώς τιμών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 4 του κανονισμού (ΕΟΚ) αριθ. 805/68, η περίοδος εμπορίας 1993/94, στον τομέα του βοείου κρέατος, λήγει στις 30 Ιουνίου 1994, και η περίοδος εμπορίας 1994/95 αρχίζει την 1η Ιουλίου 1994.
Άρθρο 2
Ο παρών κανονισμός αρχίζει να ισχύει στις 4 Απριλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Μαρτίου 1994.

Labels: 3
17